Neem kennis! Geen ‘musturbation’ in storte by KSUT | Netwerk24
Neem kennis! Geen ‘musturbation’ in storte by KSUT
Deur Warda Meyer 09 November 2019 07:20
Die kennisgewing wat die rondte doen.Foto: Twitter
Die Kaapse Skiereiland Universiteit vir Tegnologie (KSUT) sê die kennisgewing oor masturbasie, wat glo deur dié universiteit uitgereik is, is bog.
Die kennisgewing, waarin die woord “masturbasie” verkeerd gespel is, is op sosiale media versprei en lui: Kennisgewing oor masturbasie: “Masturbasie in die storte is ’n oortreding by die Kaapse Skiereiland Universiteit vir Tegnologie.
“Die dreine in die storte is nie vir semen ontwerp nie. Die buitensporige hoeveelheid semen in die afvoerwater kos duisende rande aan instandhouding en gaan weerspieël word in die stygende pryse van koshuisverblyf volgende jaar. Dit is jou geld. Masturbeer in jou eie kamer, asseblief.”
Die kennisgewing doen die ronde nadat ’n man verlede week oënskynlik in die Universiteit Stellenbosch (US) se biblioteek by ’n tafel gesit en masturbeer het. Die man het egter die beweringe ontken en ’n mediese verduideliking daarvoor gegee. ’n Video van die voorval is op sosiale media gedeel.
KSUT het Vrydag gesê dat die kennisgewing elke dan en wan op sosiale media opduik. Lauren Kansley, woordvoerder, sê dit is fopnuus en boonop ’n ou storie.
Twitter-gebruikers het ook die egtheid van die dokument bevraagteken.
Nou het ek alles gesien..... pic.twitter.com/DyRzUOlqIM
— Blonde Afrikaner (@Blondy123abc) November 5, 2019
Ay???????? @CPUT your drains have semen detector???????????????????? pic.twitter.com/HhzG2KkLfB
— zaMangwanya (@fundiz25) November 5, 2019
Meer oor: Kaapse Skiereiland Universiteit Vir Tegnologie (Ksut) | Masturbasie | Onderwys | Kennisgewing